recursal/SuperWikiNEXT-32B huggingface dataset:
Para outras páxinas con títulos homónimos véxase: Valle de la Luna.
Vista do val da Lúa.
O **val da Lúa** é unha paraxe desértica e punto de atracción turística, situada no deserto de Atacama, a 13 km ao oeste de San Pedro de Atacama e a 110 km ao SE de Calama, pertencente á Rexión de Antofagasta. En 1982, foi declarado santuario da natureza e é parte da reserva nacional Los Flamencos, o seu ingreso está administrado pola Conaf e é accesible desde San Pedro de Atacama.

Xunto co chamado Val da Morte, este lugar é único dentro da contorna que rodea a serra Orbate a 2 500 msnm. Trátase dunha depresión de tamaño relativo de 440 km² da chamada Cordilleira do Sal no Salgar de Atacama circundado por cristas de 500 m de elevación. A súa extensión abarca desde o oeste pola cordilleira de Domeyko, polo leste por Toconao e Peine polo sur.

Xénese xeolóxica
----------------

Estudos xeolóxicos recentes indican que existiu un gran lago ou mar interior perimetral no sector de El Tambo entre Toconao e Peite a finais da Era Terciaria formada pola cunca hidrográfica do volcán Licancabur cuxos arrastres aluvionais e depósitos de detritos formaron a base da cordilleira do Sal os cales se depositaron a partir dunha falla tectónica da Cordilleira de Domeyko, que é a base de tan peculiar paisaxe. Está conformado por unha serie de vales transversais e afloramentos elevados en sentido noroeste en forma de cristas de capas de limolita, xeso, e sal (cloruro de sodio), arxila e area conformando rochas sedimentarias de orixe paleozoica.

Características
---------------

Foi modelado ao longo de milenios pola erosión fluvial e eólica, as que talaron o seu solo en formas tales como: cristas con puntas, hondonadas, montículos de cores grises e ocres, que lle dan esa aparencia lunar tan característica.

O val da Lúa é un sitio que se caracteriza polas formas abruptas, a beleza escénica das cores das súas terras, o silenzo absoluto e a escaseza de humidade, flora e fauna, atopándose só algúns exemplares de lagartija de Fabián.

Clima
-----

O clima é desértico de altura, cunha gran oscilación térmica entre o día e a noite, de aproximadamente uns 18 °C.

Galería
-------

* O Anfiteatro no Val da Lúa.O Anfiteatro no Val da Lúa.
* Duna Maior.Duna Maior.
* As Tres Marías.As Tres Marías.
* Anoitecer no Val da Lúa.Anoitecer no Val da Lúa.
* Paisaxe no Val da Lúa.Paisaxe no Val da Lúa.
* Val da Lúa - Rodaxe da película Los astros errantes.Val da Lúa - Rodaxe da película *Los astros errantes*.
* Lagartija de Fabián.Lagartija de Fabián.

Notas
-----

1. ↑  Vales da Morte e da Lúa
2. ↑  Pimentel, Francisco (1976). "Informe geológico resumido: área San Pedro de Atacama". *Estudios Atacameños. Arqueología y antropología surandinas.* (4): 13–18. doi:10.22199/S07181043.1976.0004.00003. Arquivado dende o orixinal o 01 de abril de 2019. Consultado o 01 de abril de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Val da Lúa Modificar a ligazón no Wikidata*** |

### Outros artigos

* El Tatio
* San Pedro de Atacama
A **Sociedade de Imaxe e Promoción Turística de Galicia**, coñecida co seu nome comercial de **Turgalicia**, foi unha sociedade de capital público, inscrita no organigrama da Xunta de Galicia e responsable da promoción turística de Galicia.

Historia e estrutura
--------------------

Turgalicia foi creada o 22 de setembro de 1992, durante o primeiro goberno de Manuel Fraga na Xunta de Galicia. Dependeu dende aquela da consellería que levase asignada a área de Turismo: entre 1992 e 1997 dependeu da consellería de Política Territorial, Obras Públicas e Vivenda; entre ese ano e 2005, da consellería de Cultura, Comunicación Social e Turismo; nese ano regresou á consellería de Industria ata que en 2009 volveu depender da Consellería de Cultura e Turismo.

En xuño de 2011, o presidente da Xunta Alberto Núñez Feijóo anunciou a súa eliminación e fusión con outros organismos empresariais e administrativos galegos dedicados ao labor turístico.

A súa sede está localizada na Barcia, en Santiago de Compostela.

Funcións
--------

Turgalicia ocúpase da promoción da oferta turística de Galicia tanto nos mercados turísticos internos como exteriores, dos labores de información turística de Galicia, da xestión da calidade dos establecementos turísticos galegos e da edición de material de promoción de Galicia.

Notas
-----

1. ↑  La Xunta elimina la Secretaria Xeral de Turismo, la sociedad del Xacobeo, Turgalicia y otros organismos, *La Voz de Galicia*, 15/6/2011.
2. ↑  DECRETO 29/2004, do 29 de xaneiro, polo que se modifican os estatutos da Sociedade de Imaxe e Promoción Turística de Galicia, S.A. *Diario Oficial de Galicia*, 10/2/2004

Véxase tamén
------------

### Ligazóns externas

* TurGalicia
**Tudhaliyas III** foi un rei de curta duración do Imperio hitita (Reino Novo).

Traxectoria
-----------

Se cadra foi o fillo e sucesor de Hattusilis II, con todo considérase normalmente como fillo de Tudhaliyas II (de acordo co cómputo dos reis que facemos aquí). Nunca foi coñecido explicitamente como rei. Os textos refírense a el como "Tudhaliyas o neno" (ou, cunha tradución alternativa, "Tudhaliyas o (máis) novo". Foi asasinado por un grupo de oficiais entre os que estaba o seu sucesor, e moi probabelmente irmán, Suppiluliumas I.

Hai certa dificultade no cómputo do número de Tudhaliyas (e Hattusilis) do imperio hitita. Normalmente non se inclúe este Tudhaliyas nas listas reais hititas, e ao seu pai a miúdo habémolo ver citado como Tudhaliyas III.

| Hititas |
| --- |
| *Segue a:* Hattusilis II | **Tudhaliyas III**(?-?) | *Precede a:* Suppiluliumas I |
|  |

Véxase tamén
------------

### Ligazóns externas

* Reinado de Suppiluliumas I, discusión sobre Tudhaliyas *(en inglés)*

|  |  |
| --- | --- |
| Control de autoridades | 
* Wd: Q360332
* EBID: ID

 |
***Tuf Voyaging*** é unha obra de ciencia ficción de 1986, recollida posteriormente nunha novela, escrita por George R. R. Martin. A novela é unha colección de relatos curtos, orixinalmente publicados de forma separada ó longo de varios anos. O primeiro relato publicado foi "A Beast for Norn" en 1976. O libro inclúe un prólogo e a liña temporal de S'uthlam (publicada en *Analog Science Fiction and Fact*), ademais doutro material ponte que permitiu converter as outras historias de Tuf nunha única novela episódica.

Conta as aventuras de Haviland Tuf, un comerciante espacial alto, calvo, pálido, con sobrepeso, flemático, vexetariano e amante dos gatos. Por mor das desputas e as tácticas desapiadadas da tripulación que contrata a súa nave comerciante, Tuf convértese de súpeto no amo da *Ark*, unha antiga e xigantesca nave espacial cunha poderosa e avanzada tecnoloxía de enxeñaría ecolóxica. Tuf viaxa pola galaxia, ofrecendo os seus servizos a mundos con problemas ambientais, e ás veces, impoñendo pola forza as súas solucións.

Notas
-----

1. ↑  ISFDB GRR Martin

|  |  |
| --- | --- |
| Control de autoridades | 
* Wd: Q2778252
* ISFDB: 16553
* LibraryThing: 134228

 |
Coordenadas: 13°20′S 72°5′O﻿ / ﻿-13.333, -72.083

O Val Sagrado dos Incas
O **Val Sagrado dos Incas**, nos Andes peruanos, está composto por numerosos ríos que descenden por pequenos vales; posúe numerosos monumentos arqueolóxicos e poboados indíxenas. O principal río é o Urubamba.

Este val foi moi apreciado polos Incas debido ás súas especiais cualidades xeográficas e climáticas. Foi un dos principais puntos de produción pola riqueza das súas terras e o lugar onde se produce o mellor gran de millo no Perú.

Situación xeográfica
--------------------

O Val Sagrado dos Incas está comprendido entre os poboados de Písac e Ollantaytambo, paralelo ao río Vilcanota ou Wilcamayu ('río sagrado'). Pódese acceder a el a partir da cidade de Cuzco.

Compoñen este val os seguintes lugares:

* Sacsayhuaman
* Kenko
* Tambomachay
* Písac
* Machay
* Maras
* Ollantaytambo
* Chinchero
* Urubamba

Fotos
-----

* Vista aéreaVista aérea
* MercadoMercado
* Vista desde un miradoiro natural na beira da estrada.Vista desde un miradoiro natural na beira da estrada.
* Vista desde un miradoiro na beira da estrada para o Val Sagrado.Vista desde un miradoiro na beira da estrada para o Val Sagrado.

Véxase tamén
------------

* Imperio Inca
* Cuzco
* Machu Picchu

* Portal:Perú

|  |  |
| --- | --- |
| Control de autoridades | 
* Wd: Q2237464
* OSM: 6663150

 |
**Tuireann** ou **Tuirill Biccreo** era un Tuatha Dé Danann, pai de Creidhne, Luchtaine e Giobhniu coa súa muller Brigid, e de Brian, Iuchar e Iucharba coa súa outra muller Danand.

Aparece en varias pasaxes do *Lebor Gabála Érenn* coma a mesma persoa que Delbáeth Mac Ogma, e é identificado coma o pai dos asasinos de Cian. tamén citado como o pai de Brian, Iuchar e Iucharba. Está relacionado co deus galo Taranis e co deus Thor dos escandinavos.

O seu nome indica unha raíz protoindoeuropea que orixinou palabras coma *thunder* e *Thursday* en inglés, e *tórnach*, a palabra irlandesa para "trono".

Historia
--------

Os seus tres fillos coa súa muller Danand, Brian, Iuchar e Iucharba, foron os asasinos de Cian, pai de Lugh, o deus solar. Lugh para tomar vinganza, exixiu que os tres fillos fixeran tarefas case imposibles. Estas consistían en levar obxectos a Éire, como por exemplo: un asador dun reino submarino, ou unha pel de porco con capacidades curativas pertencente a un rei grego.

Os fillos conseguiron cumprir as tarefas, mais volveron malferidos, así que Tuireann pediu prestada a pel de porco a Lugh, mais este se negou e morreron.
**Tulga**, finado no ano 642, foi rei dos visigodos entre 640 e 642, sucedendo a seu pai Chintila.

Traxectoria
-----------

Atribúeselle debilidade de goberno contra os vascóns, así como fraxilidade estatal ao ser deposto tan só dous anos despois do seu coroamento. A revolta que o depuxo foi iniciada por Chindasvinto, un militar ancián de 79 anos. Desempeñaba, probabelmente, un cargo de comando militar ou civil na rexión fronteiriza cos vascóns. Apercebéndose da fraxilidade do trono de Tulga, convocou os nobres godos terratenentes, a poboación xermánica da zona e fíxose proclamar rei, a pesar de lle faltar a chancela dos bispos. A súa aclamación tivo lugar en Pampalica, posibelmente a Pampliega actual, preto de Burgos.

A secuencia dos feitos altérase conforme as fontes:

De acordo con Sixiberto Glembacense o rebelde, seguro dos seus apoios e coa adhesión doutros nobres, marchou sobre Toledo, depuxo a Tulga facéndoo tonsurar, deste xeito inhabilitouno para ocupar o trono; o destino posterior de Tulga é descoñecido.

Santo Ildefonso, por outro lado, deixou un relato distinguido: a rebelión de Chindasvinto obtivo algún apoio entre a nobreza mais non triunfou debido á falta de apoio do clero. Tulga conservou o trono e Chindasvinto mantívose un rebelde, ata que a oportuna morte do rei, por doenza, permitiu o recoñecemento de Chindasvinto como rei polos electores reais.

|  |  |  |
| --- | --- | --- |
| Predecesor:**Chintila** |  **Rei dos visigodos** 640-642 | Sucesor:**Chindasvinto** |

Véxase tamén
------------

### Outros artigos

* Reino visigodo
* Lista dos reis visigodos
* Galicia na monarquía visigoda
* Moeda visigoda

| * v
* c
* e
Reis visigodos |
| --- |
| Migracións | 
* Atanarico
* Alarico I

 |
| Reino visigodo de Tolosa | 
* Ataúlfo
* Sixerico
* Valia
* Teodorico I
* Turismundo
* Teodorico II
* Eurico
* Alarico II

 |
| Reino visigodo de Toledo | 

|  |  |
| --- | --- |
| Reis arianos | 
* Xesaleico
* Amalarico
* Teudis
* Teudiselo
* Akhila I
* Atanaxildo
* Liuva I
* Leovixildo

 |
| Reis católicos | 
* Recaredo (No ano 587 abxurou do arianismo)
* Liuva II
* Viterico
* Gundemaro
* Sisebuto
* Recaredo II
* Suintila
* Sisenando
* Chintila
* Tulga
* Chindasvinto
* Recesvinto
* Vamba
* Ervixio
* Éxica
* Vitiza
* Rodrigo

 |

 |
| Fin do reino | 
* Akhila II
* Ardón

 |
| Usurpadores | 
* Iudila
* Paulo
* Suniefredo

 |


|  |  |
| --- | --- |
| Control de autoridades | 
* Wd: Q378364
* WorldCat
* VIAF: 100418962
* BNE: XX1528608
* CERL: cnp01197789
* DBE: tulga
* DeutscheBio: 139111794
* GND: 139111794

 |
**Trend TV** é unha estación de televisión local de Croacia con sede en Karlovac. Comezou as súas emisións en 2005 co nome de **TV 4 rijeke** (TV4R) e emite como televisión local para as cidades de Zagreb, Samobor, Zaprešić, Velika Gorica, Karlovac e Ogulin. En 2017 cambiou ao seu nome actual.

Historia
--------

Durante a primeira época funcionou como unha estación local de Karlovac. O 5 de outubro de 2010, coa implantación da televisión dixital en Croacia, a canle pódese sintonizar na rexión 4 que cobre máis dun millón de peroas. Dende 2014 a canle forma parte de KA-VISION, propiedade de Marko Vuković, e virou para unha programación máis rexional. Presente en varias compañías de televisión por cable, pódese sintonizar así por toda Croacia.

Cobertura do sinal
------------------

As emisións pódense sintonizar en tres subrexións locais dixitais: 

**d44** - Zagreb, Velika Gorica, Sveta Nedelja, Stupnik e parte do concello de Samobor 

**d45** - Jastrebarsko, Klinča Sela, Krasic e Pisarovina 

**d46** - Karlovac, Lasinja, Ozalj, Zakanje, Draganic, Netretic, Duga Resa, Generalski Stol, Barilovici, Krnjak, e parte dos concellos de Vojnic e Bosiljevo.

Programación
------------

Tradicionalmente, a programación estrutúrase en varias franxas: programa matinal ata 12 horas, programa de mediodía e tarde de 12 a 20 horas, programa vespertino de 20 a media noite e o programa nocturno de 24 a 6 horas da mañá. 

O elemento central do programa vespertino era o noticiario local *Karlovački obzornik*, con novas dos acontecementos diarios na cidade e rexión. Os espectáculos orientados rexionalmente eran *Iver*, *Pokupska kronika* e *Žumberak zov*. Trend TV segue tamén a actividade das organizacións da sociedade civil, así como institucións con sede en Zagreb, Kordun e Karlovac e conta con programas para as minorías relixiosas e étnicas con temas específicos como o patrimonio étnico, especialidades culturais e similares. 

Conta cunha produción propia de contido divulgativo, informativo, deportivo e musical. A produción independente está presente con programas como *Trend putovanja* ou *Moja Istra*. O programa*Domaći zvuci* céntrase nas sociedades culturais e artísticas do condado de Karlovac e vídeos de artistas populares. 

Coa conversión nunha canle con maior enfoque no ámbito rexional, o telexornal pasou a se denominar *Dnevnik*, diversificouse a programación coa emisión de programas como *Europa u fokusu*, revista de actualidade e divulgación europea producida pola Deutsche Welle en lingua croata  *Život piše priče*, programa que visita localidades da rexión de Eslavonia e Baranja e no que se adoita empregar a variedade local do croata, *Privredni.hr* programa de carácter económico, *Novi milenij*, dedicado ás novidades tecnolóxicas, o programa de entrevistas *Intervju tjedna*.

Notas
-----

1. 1 2  "KA-VISION d.o.o. - TREND TV". *Agencija za Elektroničke Medije*.
2. ↑  "Trend TV". *tvprofil.com*.
3. ↑   "Europa u fokusu". *Deutsche Welle*.
4. ↑  "Život piše priče". *tvprofil.com*.
| Trematodos |
| --- |
| *Botulus microporus* |
| Clasificación científica |
| 

|  |  |
| --- | --- |
| Reino: | Animalia |
| Filo: | Platyhelminthes |
| Clase: | **Trematoda** |

 |
| Subclases |
| * Aspidogastrea
* Digenea
 |

Os **trematodos** (**Trematoda**) son unha clase de vermes planos pertencentes ao filo dos platihelmintos e que ten como principal característica o feito de ser parasitos; a diferenza dos monoxeneos, non teñen opisthoaptor, en cambio, caracterízanse por ter unha ou dúas ventosas. Parécense aos turbelarios en ter unha canle alimentaria relativamente ben desenvolvida, e os seus sistemas muscular, excretor e reprodutivos tamén son relativamente completos.

Teñen o corpo recuberto por unha cutícula e os adultos carecen de epiderme. A maioría dos trematodos teñen ciclos de vida complexos con estadios que afectan a varias especies; en estado adulto son endoparásitos de vertebrado, incluíndo ao ser humano, e en estado larvario o son de moluscos e, ás veces, dun terceiro hóspede.

Foron descritas arredor de 9.000 especies. Este grupo inclúe varios parasitos que teñen un enorme impacto nas poboacións humanas, como os trematodos hepáticos humanos, como *Fasciola hepatica* e o *Schistosoma mansoni* que causa a enfermidade esquistosomíase.

A *Schistosoma mansoni* é un trematodo causante da esquistosomíase en humanos

Notas
-----

1. ↑  Muñoz, Gabriela (decembro 2005). "Metacercarias de la familia Microphallidae (Trematoda: Digenea) en el anfípodo Hyale grandicornis en la costa de Maule, Chile Central". *Parasitología latinoamericana* (en castelán) **60** (3-4): 165–169. ISSN 0717-7712. doi:10.4067/S0717-77122005000200011.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Trematodos Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Trematodos*** |

### Ligazóns externas

* Páxina que inclúe imaxes de parasitos dos animais e o ser humano *(en inglés)*

|  |  |
| --- | --- |
| Control de autoridades | 
* Wd: Q207547
* BNCF: 39973
* BNF: 12169396q
* BRE: 4200835
* EBID: ID
* JSTOR: trematode-infections
* LCCN: sh85137270
* MAG: 2778359929
* NDL: 00567355
* NKC: ph115360

 |

|  |  |
| --- | --- |
| Identificadores taxonómicos | 
* ADW: Trematoda
* EOL: 2894
* EPPO: 1TREMC
* FE: 16178
* FE-New: ID
* Fossilworks: 319058
* GBIF: 345
* iNaturalist: 121726
* IRMNG: 1259
* ITIS: 54556
* NCBI: 6178
* Soortenregister: 140007
* WoRMS: 19948

 |

|  |  |
| --- | --- |
| Identificadores | 
* MeSH: D014200
* MeSH: B01.050.500.500.736.715
* Patientplus: trematodes-flukes

 |
**Uhha-Ziti** foi rei de Arzawa desde aproximadamente o -1330 ata o -1320 ou -1319.

Historia
--------

O rei hitita Mursilis II iniciou o seu reinado combatendo aos Kaska do nordeste de Anatolia, preto da Cólquida, e ao reino de Palhuissa que ficou pacificado no segundo ano de reinado; na primavera seguinte foi desde Ankuwa contra Attarimma, Huwarsanassa e Suruda, cuxos reis fuxiron a Arzawa. Mursilis pediu a súa entrega, pero Uhha-Ziti negouse e ofendeuno chamándolle "rapaz". Mursilis foi a Palhuissa para reunir un exército. A campaña está ben documentada nos anais (ano dous): invadiu Arzawa e no monte Lawasa, pouco antes de chegar ao río Sehiriya, veu un raio (un meteoro probabelmente) que marcaba dirección norte cara Apasas. En Sallapa, Mursilis xuntou as súas forzas coas do seu irmán Sarri-Kusuh, ao que o seu pai había facer rei de Kargamis (Karkemish, en Siria).

En Aura, Maskhuiluwas rei de Mira informouno que o raio ferira a Uhha-Ziti no xeonllo e o deixara incapacitado. O rei de Arzawa non se recuperou o suficiente, pero aliado co rei de Ahhiuwa enviou ao seu fillo, Piyama-Kurunta, a atacar a Maskhuiluwas de Mira, e posibelmente destruíu Impa, pero Maskhuiluwas o rexeitou.

Maskhuiluwas volveu a Hapanuwa, e ficou fiel aliado hitita. Mursilis enviou a Gullas e Malazitis a saquearen a cidade de Milawata (Mileto) aliada de Ahhiyawa. Co pai aínda incapacitado para camiñar, Piyama-Kurunta presentou batalla en Walma, na rexión de Astarpa, e foi derrotado. Uhha-Ziti fuxiu ás illas da costa e morreu pouco despois.
Coordenadas: 40°27′00″N 3°39′12″O﻿ / ﻿40.4501, -3.6532

O **Velódromo de Ciudad Lineal** foi un estadio situado en Madrid, España no que o Real Madrid disputou os seus partidos como local de 1923 a 1924. A principal novidade foi que a súa superficie era de céspede, sendo así o primeiro campo de fútbol en España en ter esa cualidade. O campo de fútbol atopábase no centro do recinto, ó tratarse dun estadio cuxa función principal non era a de albergar partidos de fútbol.

Como anteriormente, o traslado produciuse para buscar unha maior afluencia de público, e pasouse así dos 5 000 espectadores do antigo campo de O'Donnell ós 8 000 do velódromo.

En 1924, o club trasládase novamente ó seu primeiro grande estadio, o Estadio de Chamartín, tras adquirir uns terreos e levantar neles o que sería o primeiro estadio de fútbol construído exclusivamente para tal efecto.

Notas
-----

1. ↑  Historia de los estadios del Real Madrid, en su página oficial, *Realmadrid.com* Arquivado 15 de abril de 2013 en Wayback Machine. *(en castelán)*

Ligazóns externas
-----------------

* Historia de los estadios del Real Madrid *(en castelán)*
|  |  |
| --- | --- |
|  | Este artigo amosa letras árabes. Sen o soporte axeitado, o texto pode mostrar símbolos sen sentido, coma caixas, marcas e outros. |

**Ulad Delim** (en árabe: *أولأد دليم‎*) é unha tribo do Sáhara Occidental. Considéranse descendentes dos Beni Hassan, cunha liñaxe que se remonta a Mahoma, que emigraron dende Marrocos por conflitos cos seus gobernantes. Tradicionalmente percorrían o sur do territorio e recibían tributo doutras tribos a cambio de protección.

Enfrontados aos franceses, os franceses ofrécenlle a paz a cambio que se asenten no seu territorio enmarcado na rivalidade franco-española pola zona, os Ulad Delim pediron en 1933 a entrada de España no interior do Sáhara Occidental, cousa que fan ao ano seguinte cando ocupan Daora e Smara.

Divídese en cinco fraccións (fahed): Ludeicat, Serahna, Ulad Baamar, Ulad Jaliga e Ulad Tagueddi

| * v
* c
* e
Tribos do Sáhara Occidental |
| --- |
| 
* Ahel Berikallah
* Arosien
* Erguibat
* Filala
* Izarguien
* Toubalt
* Ulad Bu Sba
* Ulad Delim
* Ulad Tridarin

 |
Colonias españolas en 1959.
**África española** é a denominación que se daba aos territorios africanos baixo soberanía ou protectorado español, especialmente aplicada ás dependencias coloniais do Protectorado Español de Marrocos formado polas zonas do Rif ao norte e Cabo Juby ao sur, o Sáhara Español (actual Sáhara Occidental), a Guinea Española (actual Guinea Ecuatorial desde a súa independencia en 1968), ademais de Madeira, Cabo Verde, Guinea-Bisau, San Tomé e Príncipe, Somalia, Angola e Mozambique, ao incorporarse Portugal a España.

As illas Canarias, Ceuta e Melilla así como as prazas de soberanía, conforman xunto ás demais entidades territoriais e con integridade plena o territorio nacional de España.

Notas
-----

1. ↑  Luis de Sequera y Martínez: *La guarnición del Ejército de Tierra en los territorios españoles de Guinea*. Revista de Historia Militar, nº. 98, 2005. (*en castelán*).

Véxase tamén
------------

* África Occidental Portuguesa
* África Oriental Portuguesa
* Provincia do Sáhara
* Provincia de Fernando Poo
* Provincia de Río Muni
* Provincias de España

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Tándem nun cadro de Casas, 1897.
Tándem en Turquía.
Un **tándem** (do inglés *tandem*, e á súa vez do latín *tandem*, *ao longo de*) é un vehículo sen motor de dúas rodas aliñadas sobre un cadro resistente.

Características
---------------

O tándem é unha variante da bicicleta. Ten capacidade para transportar dúas ou máis persoas. Móvese grazas á forza transmitida polos ciclistas á roda traseira mediante unha cadea accionada por tantos pares de pedais como ciclistas.

Hai tamén modelos triciclos, con dúas rodas traseiras. Nos últimos anos están proliferando especialmente os tándems de montaña, pois a súa lonxitude proporciónalles unha estabilidade maior. Tamén a relación entre masa morta e forza é máis vantaxosa que nunha bicicleta sinxela, polo que a subida de costas resulta máis lixeira. Asemade a forza de freado exercida polo ar nas baixadas é menor, pois só o ciclista dianteiro ofrece resistencia.

Notas
-----

1. ↑  Definicións no *Dicionario da Real Academia Galega* e no Portal das Palabras para *tándem*.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Tándem*** |

### Bibliografía

* ARMIJO, V. (1999). *The complete idiot's guide to cycling*. *Alpha Books*. ISBN 0028629299.

### Outros artigos

* Bicicleta

|  |  |
| --- | --- |
| Control de autoridades | 
* Wd: Q948851
* EBID: ID
* Treccani: tandem

 |
**Ágape** foi unha nobre galega que propagou as doutrinas gnósticas en Hispania no século VI; isto é, intentou conciliar o cristianismo coa filosofía da antigüidade.

Xunto con Elpidio propagou estas doutrinas en Galicia. Créese que xuntos formaron unha seita que practicaba a pobreza, a castidade e a abstinencia de carne, considerándose iluminados.

Ágape divulgou estas ideas entre as mulleres: Debido ao seu poder persuasivo estas adheríronse con gran facilidade.

Foi discípula dun exipcio chamado Marcos.

Notas
-----

1. 1 2 3 4  *GEG*.

Véxase tamén
------------

### Bibliografía

* "Ágape". *Diciopedia do século 21* **1**. Do Cumio, Galaxia e do Castro. 2006. p. 68. ISBN 978-84-8288-942-9.
* "Ágape". *Gran Enciclopedia Galega Silverio Cañada* (DVD). El Progreso. 2005. ISBN 84-87804-88-8.
* Couceiro Freijomil, Antonio (1951-53). *Diccionario Bio-bibliográfico de Escritores* (en castelán) **I**. Bibliófilos Gallegos. p. 14.
* Marco, Aurora (2007). *Dicionario de Mulleres Galegas [Das orixes a 1975]*. A Nosa Terra. pp. 14–15. ISBN 978-84-8341-146-9.
O foguete espacial Atlantis sendo lanzado na misión STS-71. Necesita conseguir a velocidade de escape para conseguir abandonar a Terra.
A **velocidade de escape** é aquela que necesita calquera corpo, incluída a luz, para escapar da atracción gravitacional da Terra, ou calquera outro obxecto de gran masa; e desprazarse no espazo seguindo unha traxectoria parabólica e conseguir chegar a unha hipotética distancia infinita con velocidade cero. A velocidade de escape na superficie da Terra é de 40 320 km/h, o que equivale a 1,12·10⁴ m·s⁻¹.

A velocidades inferiores o vehículo espacial converteríase nun satélite artificial en órbita elíptica arredor do obxecto que o atraia.

Para calcular a velocidade de escape, úsase a seguinte expresión:

{\displaystyle Ve={\sqrt {2\*G\*M \over R}}}

na cal:

**Ve** = Velocidade de escape.
**G** = Constante da gravitación universal (6,672 × 10-11 N m2/kg2).
**M** = Masa do corpo celeste (planeta, satélite ou estrela).
**R** = raio do corpo celeste.

Velocidade de escape dos planetas do sistema solar
--------------------------------------------------

|  |  |
| --- | --- |
| **Planeta** | **Velocidade de escape na superficie** |
| Mercurio | 4,435 km/s |
| Venus | 10,4 km/s |
| Terra | 11,2 km/s |
| Marte | 5,04 km/s |
| Xúpiter | 59,5 km/s |
| Saturno | 35,6 km/s |
| Urano | 21,3 km/s |
| Neptuno | 23,3 km/s |

Velocidade de escape dos planetas ananos do sistema solar
---------------------------------------------------------

|  |  |
| --- | --- |
| **Planeta anano** | **Velocidade de fuga na superficie** |
| Ceres | 510 m/s |
| Plutón | 1,3 km/s |
| Eris | descoñecida |

Nomes relacionados
------------------

* Primeira velocidade cósmica
* Terceira velocidade cósmica

|  |  |
| --- | --- |
| Control de autoridades | 
* Wd: Q166530
* EBID: ID
* GEC: 0217024
* JSTOR: escape-velocity
* MAG: 158284977
* PSH: 2942

 |
Son as variacións na lingua segundo a clase social á que pertenza o falante.

Tradicionalmente vense desenvolvendo unha distinción, que resulta insuficiente, entre:

* **Nivel culto**: Caracterízase por:
	+ Empregar un código elaborado.
	+ Ornamentar con adxectivos.
	+ A pronuncia ou escrita é formal e está sumamente coidada.
	+ A sintaxe é complexa. Aparece frecuentemente a pasiva.
	+ Riqueza léxica (adverbios cultismos, estranxeirismos...).
	+ Ausencia de conectores de procedencia mímica.
* **Nivel vulgar**:
	+ Prima en xeral a economía lingüística sobre a expresividade.
	+ Pobreza e repetición de vocábulos.
	+ Oracións curtas, moitas veces inacabadas e desorganizadas.
	+ anacolutos
	+ Escaso emprego de nexos.
	+ Frases feitas
	+ Impropiedade léxica
	+ Vulgarismos (vacilacións no vocalismo átono, aférese, epéntese, harmonización, labialización, prótese,...).
	+ conectores de procedencia mímica.

Esta clasificación resulta insuficiente; en primeiro lugar, porque hai unha serie de graos intermedios entre o nivel culto e o vulgar; ademais, o desenvolvemento social dos falantes -a adscrición dun falante a unha clase social é dificultosa e relativa- pode ampliar a súa competencia lingüística.

Así e todo, é certo que os falantes que teñen unha actividade, modo de vida ou profesión en común presentan semellanzas lingüísticas que permiten observar **subcódigos** ou linguaxes especiais caracterízadas por teren un vocabulario peculiar, de sentido moi preciso, como os tecnolectos, sociolectos e xergas.

Véxase tamén
------------

* Variedade lingüística
**Álvaro Negro Romero**, nado en Lalín en 1973, é un artista plástico galego.

Traxectoria
-----------

É licenciado en Belas Artes pola Universidade de Vigo e mestrado en Belas Artes no Central Saint Martins College of Art & Design (London Institute). Deuse a coñecer en 1999 coas súas primeiras exposicións individuais na Galería Rayuela de Madrid e na Galería Sargadelos de Santiago de Compostela. A súa obra móvese dende os desenvolvementos máis contemporáneos da pintura, ata a fotografía ou o vídeo. Ten obras nas coleccións do Centro Galego de Arte Contemporánea, Afundación, Museo de Arte Contemporánea Gas Natural Fenosa e Museo de Arte Contemporánea de Vigo.

É irmán do escritor Carlos Negro.

Véxase tamén
------------

### Outros artigos

* Facultade de Belas Artes de Pontevedra

### Ligazóns externas

* Páxina web de Álvaro Negro
* Álvaro Negro na Colección Afundación.
* *Pintores de Galicia* (2013). TVG.

|  |  |
| --- | --- |
| Control de autoridades | 
* Wd: Q12403055
* WorldCat
* VIAF: 87424116
* BNE: XX1684699
* GND: 1166667499
* SUDOC: 128910011

 |
A **variante da Pobra de San Xiao** é unha variante ferroviaria de 7 km de lonxitude situada na liña León - A Coruña, no treito entre Lugo e Sarria, que substitúe o antigo trazado que pasaba polo casco urbano da Pobra de San Xiao, no concello lugués de Láncara. Foi inaugurada en 2018.

Historia
--------

O 30 de novembro de 2006 o Ministerio de Fomento anunciou a adxudicación das obras da variante da Pobra de San Xiao á UTE Ferrovial Agromán y Obras Subterráneas, por un total de 90.436.727 euros.

Entrou en servizo o 23 de abril de 2018.

Trazado
-------

A infraestrutura ten unha lonxitude de 7.206 metros de lonxitude pasando polos concellos do Corgo, O Páramo, Láncara e Sarria, que substitúe aos 8.417 metros do anterior trazado. A variante permitiu suprimir un total de 14 pasos a nivel do anterior trazado.

A plataforma está construída para vía dobre pero actualmente está executada unha única vía, a esquerda. Ademais está sen electrificar, para dar continuidade ao resto da liña. Está previsto que no futuro funcione con vía dobre electrificada para levar os servizos de alta velocidade a Lugo.

No trazado hai dous túneles: As Cortes, de 520 metros de lonxitude, e Torrente, de 1.387 metros, executado en vía en placa e con saída de emerxencia. Tamén ten catro viadutos: dous de vigas prefabricadas, de 329,5 e 145,5 metros, e dous de taboleiro de formigón, de 639 e 590 metros. Hai catro pasos inferiores e un paso superior sobre a estrada LU-546.

Ten unha velocidade máxima comercial de 160 km/h, superando os 80–95 km/h do antigo trazado e permitindo unha mellora nos tempos de viaxe.

Características técnicas
------------------------

|  |  |
| --- | --- |
| **Número de vías** | 1 |
| **Lonxitude total** | 7.206 m |
| **Lonxitude total en túnel** | 1.907 m |
| **Lonxitude total en viaduto** | 1.695 m |
| **Ancho de plataforma** | 13,3 m |
| **Velocidade máxima** | 160 km/h |
| **Sinalización** | ASFA convencional |

Notas
-----

1. 1 2 3  "Adif pone en servicio la variante de A Pobra de San Xiao". *El Progreso* (en castelán). 23 de abril de 2018. Consultado o 17 de febreiro de 2019.
2. ↑  "Toda una década para construir la variante de Pobra de San Xiao". *El Correo Gallego* (en castelán). 13 de outubro de 2016. Consultado o 31 de maio de 2019.
3. 1 2 3 4 5  "Adif pone en servicio la variante de La Puebla de San Julián (A Pobra de San Xiao), en la provincia de Lugo". *Adif* (en castelán). 23 de abril de 2018. Arquivado dende o orixinal o 18 de febreiro de 2019. Consultado o 17 de febreiro de 2019.

Véxase tamén
------------

* Estación da Pobra de San Xiao
* Liña León - A Coruña
Unha **variábel**, ou **variable**, é un símbolo que representa un elemento ou cousa non especificada dun conxunto dado. Dito conxunto denomínase **conxunto universal** da variábel, **universo** ou **variar** da variábel, e cada elemento do conxunto é un **valor** da variábel.

Sexa *x* unha variábel cuxo universo é o conxunto {1,3,5,7,9,11,13}; entón *x* pode ter calquera destes valores: 1,3,5,7,9,11,13. Noutras palabras, *x* pode reemprazarse por calquera enteiro positivo impar menor que 14. Por esta razón, adoito dise que unha variábel é un *reemprazo* de calquera elemento do seu universo.

Unha variábel é un elemento dunha fórmula, proposición ou algoritmo que pode adquirir, ou ser substituído por, un valor calquera (sempre dentro do seu universo). Os valores que unha variábel é capaz de recibir poden estar definidos dentro dun rango, e/ou estar limitados por razóns ou condicións de pertenza, ao universo que lles corresponde (nestes casos, o universo da variábel pasa a ser un subconxunto dun universo maior, o que tería sen as restricións).

En moitos usos, o contrario dunha variábel é unha constante. Tamén pode considerarse ás constantes como un caso particular de variábeis, cun universo unitario (cun só elemento), xa que só poden ter un valor, e non poden modificalo.

Véxase tamén
------------

### Outros artigos

* Variábel aleatoria
* Variábel estatística

|  |  |
| --- | --- |
| Control de autoridades | 
* Wd: Q50701
* BNCF: 7066
* EBID: ID
* MAG: 182365436

 |
**Álvaro Landeira Martínez** foi un político galego.

Traxectoria
-----------

Funcionario de Telégrafos destinado en Vilagarcía de Arousa en 1934, e despois en Pontevedra. Logo do golpe de Estado do 18 de xullo de 1936 foi suspendido de emprego e soldo durante seis meses. Nos anos cincoenta era xefe de Telégrafos de Ribeira. Logo da morte de Miguel Rodríguez Bautista, sucedeuno Andrés Filgueira Paz como alcalde interino e posteriormente foi nomeado alcalde de Ribeira polo gobernador civil Evaristo Martín Freire. Ao acto de toma posesión asistiu o marqués de Revilla, Joaquín Otero Goyanes. Permaneceu no cargo até 1963. Foi deputado provincial polo distrito de Noia de 1961 a 1963.

|  |  |  |
| --- | --- | --- |
| Predecesor:**Miguel Rodríguez Bautista** |  **Alcalde de Ribeira** 1960 - 1963 | Sucesor:**Félix García Arriaga** |

Vida persoal
------------

Casou en Ribeira con Milagros Fariña Puente en setembro de 1934, e foi pai de Milagros e Álvaro Landeira Fariña.

Notas
-----

1. ↑  *BOE*, 9-5-1937, p. 1.
2. ↑  *Hoja Oficial del Lunes*, 27-3-1961, p. 9.
3. ↑  *El Pueblo Gallego*, 25-9-1934, p.2.
**Venancio Cibeira Rodríguez**, nado en Tui en 1911 e finado no mesmo concello o 9 de decembro de 1936, foi un político galego.

Traxectoria
-----------

Veciño de Guillarei. Factor na estación ferroviaria do Porriño. Presidente da Sociedade Cultural Recreativa de Guillarei. Logo do golpe de Estado do 18 de xullo de 1936 foi multado a finais de agosto con 500 pesetas pola súa actitude respecto a forza armada. Detido e xulgado en Vigo por rebelión militar o 25 de novembro, foi condenado a pena de morte. Foi executado en Tui, na explanada traseira do edificio do Instituto o 9 de decembro de 1936 con Brasilino Álvarez Sobrino, Juliano Díez Álvarez, Adelaido Barredo Sueiro, Camilo Carrero Lorenzo, Manuel Vicente Portela, Francisco Lloret Gándara, Antonio Rodríguez Rodríguez, Francisco Fandiño Piñeiro e Manuel Gómez Besada.

Vida persoal
------------

Casou en 1935 con Delia Andrés Páramos.

Notas
-----

1. ↑  *El Pueblo Gallego*, 25-11-1936, p. 4.
2. ↑  *El Pueblo Gallego*, 10-12-1936, p. 9.
3. ↑  *El Pueblo Gallego*, 24-5-1935, p. 12.

Véxase tamén
------------

### Bibliografía

* Paz Antón, Xosé Ramón (2007). *O Porriño 1936*. Vigo: A Nosa Terra. p. 163. ISBN 978-84-8341-157-5.

### Ligazóns externas

* 

* Venancio Cibeira Rodríguez na páxina web *Nomes e Voces*.
A **velocidade de fase** dunha onda é a taxa á cal a fase da mesma se propaga no espazo. Esta é a velocidade á cal a fase de calquera compoñente en frecuencia dunha onda se propaga (que pode ser diferente para cada frecuencia). Se tomamos unha fase en particular da onda (por exemplo un máximo), esta parecerá estar viaxando a dita velocidade. A velocidade de fase está dada en termos da velocidade angular da onda ω e do vector de onda *k* pola relación:

{\displaystyle v\_{\mathrm {p} }={\frac {\omega }{k}}}
Hai que ter en conta que a velocidade de fase non é necesariamente igual á velocidade de grupo dunha onda, que é a taxa á cal viaxa a enerxía almacenada na onda.

A velocidade de fase da radiación electromagnética pode en certas circunstancias ser superior á velocidade da luz no baleiro, pero isto non implica que haxa transmisión de enerxía por encima de dita velocidade.

Véxase tamén
------------

### Outros artigos

* Dispersión (física)

### Ligazóns externas

* Greg Egan ten un applet de Java na súa páxina web onde se aprecia a diferenza entre a velocidade de grupo da velocidade de fase.

|  |  |
| --- | --- |
| Control de autoridades | 
* Wd: Q13824
* BRE: 4705060
* EBID: ID
* GEC: 0217022
* GND: 4174154-7
* JSTOR: phase-velocity
* MAG: 26682833
* PSH: 3117

 |
**Álvaro Ballesteros Estévez**, coñecido como **Barbas**, nado en Vigo e finado en Becerreira (Cabral, Vigo) o 2 de abril de 1938, foi un panadeiro e guerrilleiro antifranquista galego.

Traxectoria
-----------

Panadeiro na Travesía Ceboleira do Calvario, en Lavadores. Co golpe de Estado do 18 de xullo de 1936 fuxiu ao monte. Reclamado por requisitoria en xuño de 1937 xunto con Roberto Oya Alonso, Guillermo Santos Caride, Eugenio González Fernández, Abraham Lloriente Sánchez, Fermín Pais Alonso e outros veciños de Lavadores fuxidos,. e xulgado en Vigo por rebelión militar, foi declarado en rebeldía. Foi abatido nun monte en Becerreira o 2 de abril de 1938 xunto con Eduardo Araujo Conde nun enfrontamento cun destacamento falanxista da parroquia de Cabral. Como causa da morte figura "por disparos en colisión con la fuerza pública".

Notas
-----

1. ↑  *El Pueblo Gallego*, 18-6-1937, p. 2.

Véxase tamén
------------

### Ligazóns externas

* 

* Álvaro Ballesteros Estévez na páxina web *Nomes e Voces*.
**Xosé Docampo Vázquez**, coñecido como ***Casagrande***, nado en Guimarei (A Estrada) o 1 de outubro de 1891 e finado na Estrada o 5 de abril de 1986, foi un mestre, xornalista e escritor galego.

Traxectoria
-----------

Dende moi novo, traballou primeiro de canteiro e despois de xastre. Foi compaxinando os seus labores cotiáns cos estudos. Deveu mestre e exerceu como tal. Foi concelleiro e tenente-alcalde da Estrada. Participou na creación do Instituto de Ensino medio e despois no Colexio da Inmaculada, onde exerceu de profesor de Xeografía e Historia; seguiu cos estudos e chegou a facer os dous primeiros cursos de Filosofía e Letras. Foi Delegado Comarcal de Sindicatos.

Cronista oficial da Estrada dende 1950, foi un dos fundadores do Recreo Cultural da Estrada, do que tamén foi presidente durante anos. Así mesmo foi cofundador da Masa Coral Estradense, onde cantou durante anos. En 1962 foi un dos que se desprazou a Linares (Xaén) para buscar os restos do poeta estradense Xosé Manuel Cabada Vázquez.

Colaborou nos periódicos estradenses *El Estradense* e *El Emigrado*, en *La Vanguardia* de Vigo e, sobre todo, en *Faro de Vigo*, do que foi correspondente dende 1914. Colaborou intensamente con Radio Estrada na década de 1960.

Obras
-----

Publicou a obra narrativa *Xente que vai e vén* (ed. Manuel Docampo Pego, 1983) onde se recolleron diferentes contos que fora emitindo nas ondas de Radio Estrada.

Recoñecementos
--------------

Recibiu a "Medalla de Ouro" concedida polo xornal *Faro de Vigo* en recoñecemento polas súas colaboracións de máis de 50 anos.[*cando?*]

Notas
-----

1. ↑  *Primer escalafón de maestros de escuelas nacionales existentes en 31 de diciembre de 1933*. Madrid: Ministerio de Instrucción Pública y Bellas Artes. 1934. p. 86.
2. ↑  Necrolóxica en *La Voz de Galicia*, 6-4-1986, p. 66.
3. ↑  *El Pueblo Gallego*, 5-9-1928, p. 10.
4. ↑  Troyano Viedma, José Manuel. "Cronistas oficiales de las comunidades autónomas de Cantabria, Cataluña, Extremadura y Galicia (España)". *Real Asociación Española de Cronistas Oficiales* (en castelán).

Véxase tamén
------------

### Ligazóns externas

* Biografía na web do concello da Estrada

|  |  |
| --- | --- |
| Control de autoridades | 
* Wd: Q28114022
* WorldCat
* VIAF: 45157342859710100002
* BNE: XX908472

 |
***Ultimate Alternative Wavers*** é o primeiro álbum da banda estadounidense de indie rock Built to Spill, publicado o 1 de abril de 1993 a través do selo C/Z Records. A banda na época estaba composta por Doug Martsch na guitarra e nas voces, Brett Netson na guitarra e no baixo e Ralf Youtz na batería, aínda que houbo algunhas variacións na instrumentación nuns poucos temas. O álbum foi gravado no estudio Audio Lab de Boise, Idaho no outono de 1992. O traballo quedou descatalogado, pero foi reeditado a finais do ano 2006. O tema "Nowhere Nothin' Fuckup" colle o seu título do personaxe Jason Taverner da obra de Philip K. Dick *Flow My Tears, the Policeman Said*. As letras desa canción tamén son en gran parte collidas do tema de The Velvet Underground "Oh! Sweet Nuthin'".

A canción "Shameful Dread" conta cun sample do personaxe de *The Simpsons* Nelson Muntz dicindo o seu famoso "Ha-ha!" Este efecto de son está sacado do episodio "Marge Gets a Job".

Listaxe de cancións
-------------------

| N.º | Título | Duración |
| --- | --- | --- |
| 1. | "The First Song"   | 4:02 |
| 2. | "Three Years Ago Today"   | 3:56 |
| 3. | "Revolution"   | 4:25 |
| 4. | "Shameful Dread"   | 8:29 |
| 5. | "Nowhere Nothin' Fuckup"   | 6:34 |
| 6. | "Get a Life"   | 5:53 |
| 7. | "Built to Spill"   | 5:52 |
| 8. | "Lie for a Lie"   | 3:16 |
| 9. | "Hazy"   | 6:42 |
| 10. | "Built Too Long Parts 1, 2 & 3"   | 9:24 |

Notas
-----

1. ↑  "Ultimate Alternative Wavers". *www.builttospill.com*. Consultado o 2019-03-19.

|  |  |
| --- | --- |
| Control de autoridades | 
* Wd: Q7880121
* AllMusic: mw0000107024
* Discogs: 64017
* MusicBrainz: ID

 |
**Wenceslao Orbea Alberdi**, nado en Éibar, e finado o 6 de marzo de 1919, foi un avogado e político vasco.

Wenceslao Orbea foi letrado oficial da Deputación Foral de Guipúscoa e participou activamente na fundación da Caixa de Aforros Provincial de Guipúscoa, ó cabo, xunto coa Caixa de Aforros Municipal de San Sebastián formaría a Kutxa e a presente Kutxabank. Tamén participou na refundación da Real Sociedade Bascongada de Amigos do País que tivo unha relevancia moi notoria na cultura e a arte así como nos estudos históricos vinculados co País Vasco.

Impulsou a industria guipuscoana e propuxo, en Oñate en 1918, a creación da Cámara de Industrias en Guipúscoa.

Biografía
---------

Wenceslao Orbea naceu na poboación guipuscoana de Éibar no País Vasco. Estudou dereito e incorporouse como letrado na Deputación Foral guipuscoana. Experto en foros e en tradicións do pobo vasco. Foi presidente do Consello de Administració da Caixa Provincial de Guipúscoa e da Industrial Orbea. Foi deputado provincial e a Cortes polo partido de Antonio Maura dende o 22 de abril de 1916 até o 10 de xaneiro de 1918. Finalmente, foi un dos impulsores do renacemento da Real Sociedade Bascongada de Amigos do País.

Casou con Felisa Biardeau e tiveron catro fillos, Adelaida, Isabel, Manuel e Elisa. Morreu o 6 de marzo de 1919.

Véxase tamén
------------

### Ligazóns externas

* Egoibarra. Wenceslao Orbea Alberdi
* Mediana y pequeña empresa (1918)
* en Auñamendi, enciclopedia vasca

|  |  |
| --- | --- |
| Control de autoridades | 
* Wd: Q6166774
* Auñamendi: 111136

 |
| *Uranus* |
| --- |
|  |
| EP de Shellac |
| Data de edición: | outubro de 1993 |
| Lanzamento: | {{{lanzamento}}} |
| Datas de gravación: |  |
| Estudio(s) de gravación: |  |
| Duración: |  |
| Xénero musical: |  |
| Selo discográfico: | Touch and Go Records |
| Producido por: |  |
| Cronoloxía |
| 

|  |  |  |
| --- | --- | --- |
| *The Rude Gesture: A Pictorial History* | *Uranus*  | *The Bird is the Most Popular Finger* |

 |

***Uranus*** é un EP en 7" da banda estadounidense de post-hardcore Shellac, publicado en outubro de 1993 a través do selo Touch and Go Records. Trátase da segunda gravación da banda e editouse só en vinilo. Crese que foi gravado ao mesmo tempo que o seu primeiro lanzamento, *The Rude Gesture: A Pictorial History*. Ao igual que no seu primeiro traballo, no libreto aparece a lista de micrófonos usados durante a gravación, detalles sobre a cinta de gravación e equipamento usado.

Listaxe de cancións
-------------------

### Cara A

1. "Doris"

### Cara B

1. "Wingwalker"
**Venancio Vázquez López**, nado en Sarria e finado na mesma vila o 23 de xuño de 1921, foi un industrial e político galego.

Traxectoria
-----------

En 1859, con 22 anos, instalouse en Madrid e coa axuda do seu tío Matías López López, converteuse nun próspero industrial dedicado á fabricación de chocolates e galletas. A través da Unión Mercantil axudou aos damnificados polo terremoto de Granada en 1884 e especialmente aos de Santa Cruz de Alhama, concello do que foi nomeado fillo adoptivo. Liberal moretista, foi tenente de alcalde de Madrid e foi elixido deputado polo distrito de Madrid nas eleccións de 1901. Foi o primeiro presidente do Centro Gallego de Madrid. Pasou os seis últimos anos de vida en Sarria, acompañado do seu secretario, Federico Culebras.

A súa residencia de verán, un palacete afrancesado coñecido como Vila Aurelia, é a sede da sociedade cultural e recreativa La Unión dende 1931.

Vida persoal
------------

Vila Aurelia.
Celebrou un casamento con Maria Dores Rodríguez y Cubas. Tivo por fillos a Dores, Guillerme, Anxo e Venancio Vázquez Rodríguez.[]

Notas
-----

1. ↑  *La Integridad*, 27-6-1921, p. 2.
2. ↑  *El Norte de Galicia*, 25-6-1921, p. 1.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Venancio Vázquez López*** |

### Ligazóns externas

* El sarriano que resucitó un pueblo

|  |  |
| --- | --- |
| Control de autoridades | 
* Wd: Q25512423
* Arquivo Histórico de Deputados (1810-1977): 118090

 |
**Urbano Losada Martínez**, nado na Coruña o 13 de xuño de 1902 e finado na mesma cidade o 14 de xullo de 1974, foi un médico galego, pioneiro no uso da lingua galega na ciencia.

Traxectoria
-----------

En 1928 licenciouse en medicina pola Universidade de Santiago de Compostela. Especializouse en xinecoloxía e exerceu na súa cidade natal, colaborou coa beneficencia municipal e foi tamén inspector de sanidade. Membro numerario da Real Academia de Medicina e Cirurxía de Galicia dende 1963 o seu discurso *Divagando en torno a la Medicina: Una lectura* publicouse na revista *Galicia Clínica*.

Participou nas Irmandades da Fala e no Seminario de Estudos Galegos e colaborou en *A Nosa Terra*, *El Momento* e *Nós*. Leu o seu discurso de ingreso na sección de bioloxía do SEG o 6 de marzo de 1926 co título *Superstición, suxestión e meiciña*. Parte do discurso publicouna a revista *Nós* no número de maio co título *A espiritada de Moeche e o poseso Antón Ramilo*.

Notas
-----

1. ↑  Xosé A. Fraga "O reto de escribir sobre Medicina en galego nos tempos das Irmandades da Fala", *La Opinión*, 20 de novembro de 2016

|  |  |
| --- | --- |
| Control de autoridades | 
* Wd: Q53675957
* Galiciana: 20210001765

 |